L 164/4 Jurnalul Oficial al Uniunii Europene 26.6.2007 REGULAMENTUL (CE) NR. 721/2007 AL COMISIEI din 25 iunie 2007 de adaptare a Regulamentului (CE) nr. 884/2006 de stabilire a normelor de aplicare a Regulamentului (CE) nr. 1290/2005 al Consiliului privind finanțarea din Fondul European de Garantare Agricolă (FEGA) a măsurilor de intervenție sub forma depozitării publice şi contabilizarea operațiunilor de depozitare publică de către agenţiile plătitoare ale statelor membre, ca urmare a aderării Bulgariei și a României la Uniunea Europeană COMISIA COMUNITĂȚILOR EUROPENE, având în vedere Tratatul de aderare a Republicii Bulgaria şi a României, având în vedere Actul de aderare a Republicii Bulgaria şi a României, în special articolul 56, întrucât: (1) Sunt necesare anumite modificări tehnice în anexele IV și VI la Regulamentul (CE) nr. 884/2006 al Comisiei (!) ca urmare a aderării Bulgariei și a României la Uniunea Europeană. (2) Trebuie stabilite ratele de referință ale dobânzilor prevăzute la punctul L2 din anexa IV la Regulamentul (CE) nr. 884/2006, necesare Bulgariei și României pentru a calcula costurile de finanțare care vor fi rambursate statelor membre în cauză pentru operațiunile lor de depozitare publică, precum și perioada de referință 2007 pentru Bulgaria și România pentru calcularea costurilor standard care vor fi rambursate statelor membre în cauză pentru operațiunile lor de depozitare publică pentru anul bugetar 2008. (3) Regulamentul (CE) nr. 884/2006 trebuie modificat în consecință, ADOPTĂ PREZENTUL REGULAMENT: Articolul 1 Regulamentul (CE) nr. 8842006 se modifică după cum urmează: 1. Apendicele la anexa IV se înlocuieşte cu textul anexei I la prezentul regulament. 2. Punctul 1 al punctului I din anexa VI se înlocuieşte cu textul anexei II la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 25 iunie 2007. () JO L 171, 23.6.2006, p. 35. Pentru Comisie Mariann FISCHER BOEL Membru al Comisiei